
55.  Omnes fines qui injuste et contra legem terrae facti sunt
nobiscum,  et  omnia amerciamenta facta injuste  et  contra
legem terrae, omnino condonentur, vel fiat inde per judicium
viginti  quinque baronum  de quibus  fit mentio inferius in
SECURITATE PACTS, vel per judicium majoris partis eorumdem,
una cum praedicto Stephano Cantuariensi archiepiscopo, si
interesse poterit, et aliis quos secum ad hoc vocare voluerit:
et si interesse non poterit, nihilominus procedat negotium
sine eo, ita quod, si aliquis vel aliqui de praedictis viginti
quinque   baronibus  fuerint  in   simili   querela,   amoveantur
quantum ad hoc judicium, et alii loco illorum per residues de
eisdem viginti quinque, tantum ad hoc faciendum electi et
jurat! substituantur.

56.  Si nos dissaisivimus vel elongavimus Walenses de terns
vel libertatibus  vel  rebus  aliis,  sine legali judicio  parium
suorum, in Anglia vel in Wallia, eis statim reddantur ;   et si
contentio super hoc orta fuerit, tune inde fiat in Marchia per
judicium parium- suorum, de tenementis Angliae secundum
legem Angliae, de tenementis Walliae secundum legem Walliae,
de tenementis Marchiae secundum legem Marchiae.    Idem
facient Walenses nobis et nostris.

57.  De omnibus autem illis de quibus aliquis Walensium
dissaisitus  fuerit  vel  elongatus   sine   legali  judicio  parium
suorum, per Henricum regem patrem nostrum vel Ricardum
regem fratrem nostrum, quae nos in manu nostra habemus,
vel quae alii tenent quae nos oporteat warantizare, respectum
habebimus usque ad communem terminum crucesignatorurn,
illis exceptis de quibus placitum motum fuit vel inquisitio
facta   per   praeceptum   nostrum   ante   susceptionem   crucis
nostrae :   cum autem redierimus, vel si forte remanserimus
a peregrinatione nostra,  statim  eis inde plenam justiciam
exhibebimus, secundum leges Walensium et partes praedictas.

58.  Nos reddemus filium Le\velini statim, et omnes obsides
de Wallia, et cart as quae nobis liberatae fuerunt in secnritatem
pacis.

59.  Nos faciemus Alexandro regi Scottorum de sororibus
suis, et obsidibus reddendis, et libertatibus suis, et jure suo,
secundum fprmam in qua faciemus aliis baronibus nostris
Angliae, nisi aliter esse debeat per cartas quas habemus de
Willelmo patre ipsius, quondam rege Scottorum ;  et hoc erit
per judicium parium suorum in curia nostra.

60.  Omnes autem istas consuetudines praedictas et liber-